Dry Creek (Sibun River)

De Dry Creek is en üm un bi 31 Kilometer langen Stroom in dat Land Belize, de in’n Sibun River münnt.

 Verloop 

De Dry Creek hett sien Born in de Maya-Bargen in’n Distrikt Cayo un in de Sibun Forest Reserve (Waterscheed to’n South Branch von’n North Stann Creek). Von dor flütt de Stroom toeerst na Noordoosten. Na acht Kilometer nimmt de Dry Creek von rechts den lüttjen Hells Teeth Creek op. Von düssen Beek an billt de Dry Creek för knapp teihn Kilometer de Grenz von de Distrikte Cayo (in’n Westen) un Stann Creek (in’n Oosten), In düt Rebeed verlöppt ok de Hummingbird Highway dör dat Daal von’n Dry Creek un geiht bi Hummingbird Community mit en Brügg över’n Stroom.

Op dat linke Över liggt de Oort Santa Martha (oder ok St. Margaret) un twee Kilometer in’n Noorden von St. Margaret münnt von links de twölv Kilometer lange St. Margaret’s Creek in’n Dry Creek.

De letzten ölven Kilometer löppt de Stroom denn wedder dör’n Distrikt Cayo un münnt toletzt in’n Sibun River, de sülvs in de Neegd von Belize-Stadt in de Karibische See münnt.

Kategorie:Stroom
Kategorie:Distrikt Cayo